Այսօր Լոռու մարզի Շիրակամուտ համայնքում տեղի ունեցավ «Գլենդել Հիլզ» ՓԲԸ կողմից կառուցված 27 տների հանձնման հանդիսավոր արարողությունը: ՀՀ Վարչապետ Տիգրան Սարգսյանը Շիրակամուտի անօթևանների ցուցակներում ընդգրկված 27 ընտանիքների հանձնեց բնակարանների սեփականության հավաստագրերն ու բանալիները: Բնակարանները կառուցվել են «1988 թվականի երկրաշարժի հետևանքով անօթևան մնացած ընտանիքների համար բնակարանաշինության պետական ծրագրով», որն իրականացվում է ՀՀ Նախագահի և Կառավարության հովանավորությամբ: Ծրագիրն ընդգրկում է Գյումրի, Սպիտակ քաղաքները, Լոռու, Շիրակի մարզերի 35 գյուղական բնակավայրերը: